|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  |  | JUDr. Almanová | 9. 4. 2024 |
|  |  |  |  |

**Vysvetlenie INFORMáCIí I.**

Predmet zákazky s názvom **„Sanácia spodnej stavby, podhľadu nosnej konštrukcie a vnútornej rímsy mosta ev.č. R1-033 Lehota“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 55/2024 zo dňa 18.03.2024 pod označením 159983-2024 a vo Vestníku verejného obstarávania č. 56/2024 zo dňa 19.03.2024 pod označením 8667-MSP (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

*„Vo výkaze výmer objektu 001-00 Všeobecné položky sa nachádza položka č.3 45.00.00 – 00060121 „Zariadenie staveniska, prevádzkové, oplotenie staveniska“ s popisom „vytvorenie zásteny po celej dĺžke mosta počas trvania stavby 24/7“. Zástena bude umiestnená v obmedzenom priestore v bezprostrednej blízkosti frekventovanej dopravy. Aby bol zachovaný jednotný prístup uchádzačov a princíp rovnakého zaobchádzania môže verejný obstarávateľ špecifikovať tvar, použitý materiál a spôsob kotvenia požadovanej zásteny?****“***

**Odpoveď verejného obstarávateľa:**

Počas pracovných činnosti na vnútornej rímse na pravom moste musí byť vizuálne oddelené pracovisko od premávky na ľavom moste použitím zásteny. Návrh tvaru, uchytenia a materiálu zásteny ponechávame na rozhodnutie uchádzača (napr. zástena z nepriehľadnej tieniacej siete min. výšky 1,5m v celej dĺžke mosta s možnosťou uchytenia pomocou vhodných stĺpikov na zábradľové zvodidlo ľavého mosta). Priestor pri prechádzajúcej doprave v zúžených jazdných pruhoch bude označený podľa dočasného dopravného značenia, ktoré zabezpečí a vyznačí SSÚR Galanta.

**Otázka č. 2:**

*„V Súťažných podkladoch v časti B.1 OPIS PREDMETU ZÁKAZKY bod 2. je uvedené: „Dočasné dopravné značenie počas realizácie prác bude zabezpečené investorom Národná diaľničná spoločnosť, a.s., Bratislava, príslušným Strediskom správy a údržby diaľnic SSÚR Galanta podľa samostatného projektu dočasného dopravného značenia (ďalej len projekt „DDZ“). Projekt, realizácia, údržba a odstránenie dočasného dopravného značenia počas realizácie prác nie je súčasťou dodávky“. Organizácia dopravy počas realizácie prác priamo ovplyvňuje Zhotoviteľa. Minimálne v rozsahu návrhu projektu organizácie výstavby aby vedel efektívne naplánovať zariadenie staveniska, skladovacie plochy a tiež prístupy na stavenisko najmä v prípade ak sa jedná o práce v takto exponovanom dopravnom ťahu. Môže verejný obstarávateľ poskytnúť projekt dočasného dopravného značenia, podľa ktorého bude organizovaná doprava počas realizácie prác?****“***

**Odpoveď verejného obstarávateľa:**

Pre realizáciu prác na sanácii vnútornej rímsy pravého mosta počas obmedzenia dopravy na moste bude použité DDZ podľa schválenej dopravnej schémy pre dlhodobé pevné pracovisko so zachovaním dvoch zúžených jazdných pruhov a premávkou presmerovanou k vonkajšiemu okraju mosta s využitím spevnenej krajnice. Verejný obstarávateľ prikladá schému dlhodobého pevného pracoviska, ktorá bude použitá.

**Otázka č. 3:**

*„Vo výkaze výmer objektu SO 201-00 sa nachádzajú položky č. 38,39 a 40 ktoré špecifikujú rozsah sanovaných plôch. V ich podpoložkách sú potom definované presné plochy jednotlivých hrúbok sanačného systému. Podľa ZoD sú jednotkové ceny položiek záväzné a budú prenásobené skutočným Objednávateľom odsúhlaseným počtom merných jednotiek. Domnievame sa, že ak pri realizácii dôjde k zmene výmer jednotlivých hrúbok sanačného systému bude to mať výrazný vplyv na zmenu jednotkovej ceny položky. Môže verejný obstarávateľ upraviť výkaz výmer takým spôsobom aby bolo možné stanoviť jednotkovú cenu pre každú hrúbku sanačného systému samostatne?“*

**Odpoveď verejného obstarávateľa:**

Pre zabezpečenie objektívneho posudzovania druhu sanácie konkrétnych plôch sa vo výkaze výmer zamieňa merná jednotka m2 na mernú jednotku m3 s tým, že skutočné výmery počas sanácie sa budú merať množstvom preukázateľne spotrebovaného sanačného materiálu.

Verejný obstarávateľ v tomto zmysle poskytne upravené tabuľky cenovej časti s tým, že počet a číslovanie položiek sa nemení oproti poskytnutým súťažným podkladom.

**Otázka č. 4:**

*„V technickej správe v bode 14 „Postup rekonštrukcie mosta“ je uvedená práca: „Odfrézovanie vozovky na ceste na pravej strane, odstránenie vrstiev vozovky a výkop“. K tejto práci sme nenašli žiadne prislúchajúce podklady ani položky výkazu výmer. Môže verejný obstarávateľ objasniť uvedený rozpor resp. doplniť súťažné podklady?“*

**Odpoveď verejného obstarávateľa:**

Práca uvedená v bode 14 „Postup rekonštrukcie mosta“ „Odfrézovanie vozovky na ceste na pravej strane, odstránenie vrstiev vozovky a výkop“ je pre tento projekt neaktuálna.

**Otázka č. 5:**

*„Podľa súťažných podkladov je súčasťou rekonštrukčných prác aj ochranný náter povrchu ľavej rímsy pravého mosta. Štandardne sa na povrch ríms používa ochranný náter proti chloridom. Môže verejný obstarávateľ presnejšie definovať požiadavky na ochranný náter použitý na rímsach ale aj na ostatných plochách mostného objektu?“*

**Odpoveď verejného obstarávateľa:**

Pre požiadavky na ochranný náter na rímsach a na ostatných plochách mostného objektu je potrebné aplikovať Technické podmienky TP 026 „Sekundárna ochrana betónových konštrukcií“. Pre betónové plochy spodnej stavby a podhľadu nosnej konštrukcie sa použije sekundárna ochrana náterom systémom SO-2 náterom a pre mostnú rímsu systémom SO-5 vo forme elastického povlaku. Ochranné nátery musia byť súčasťou celého navrhovaného systému sanácie betónových plôch.

**Otázka č. 6:**

„*V dokumente B3 ,,Obchodné podmienky plnenia predmetu zákazky“ je v článku II. Čas plnenia v bode 2.1 uvedené, že zhotoviteľ sa zaväzuje dielo vykonať najneskôr do 140 dní… Záujemca je toho názoru, že táto doba je krátka k rozsahu prác na spodnej stavbe mosta. V prípade, že by záujemca chcel predmet zákazky zrealizovať do 140 dní musel by realizovať všetky polia a podpery mosta súčasne, čo by si vyžadovalo neúmerné množstvo lešenia, plošín, techniky ako aj personálnych kapacít. Uvedné znamená, že sanácia spodnej stavby by sa z finančného hľadiska nadmerne predražila v porovnaní s tým, keď by sa práce realizovali postupne po jednotlivých poliach.*

*Vyššie uvedená doba realizácie by mohla narážať na princíp hospodárnosti a efektívnosti Verejného obstarávania tak ako ho charakterizuje právna veda.*

*Princíp hospodárnosti znamená, povinnosť obstarávateľa vynakladať na obstaranie predmetu zákazky prostriedky len nevyhnutné na dosiahnutie cieľa sledovaného zadávacím procesom a viaže sa na cenovú alebo ekonomickú výhodnosť ponuky. Je nepochybné, že ak by záujemca chcel realizáciu diela stihnúť v lehote do 140 dní, musel by zabezpečiť väčšie množstvo lešenia, väčšie množstvo plošín, väčšie množstvo technológie a väčšie množstvo personálu, čo by logicky stálo viac finančných prostriedkov.*

*Princíp efektívnosti znamená že za vynaložené prostriedky na predmet zákazky sa má dosiahnuť najlepšie možné plnenie. Avšak zvýšené náklady nebudú odrazom lepšieho a kvalitnejšieho plnenia, ale rovnakého plnenia za navrhovanú dobu realizácie, ktorá však v prípade sanácie spodnej stavby môže byť aj dlhšia nakoľko by nemala nikoho zásadným spôsobom obmedzovať a tým pádom možno považovať túto dobu realizácie za prehnanú.*

*Záujemca žiada vysvetliť Verejného obstarávateľa či by nebolo hospodárnejšie a efektívnejšie aj s poukazom na vyššie uvedené ak by sa doba realizácie diela predĺžila na 250 dní?“*

**Odpoveď verejného obstarávateľa:**

Verejný obstarávateľ považuje termín realizácie v lehote 140 dní za dostatočný a v priebehu verejnej súťaže za nemenný, v súťažných podmienkach časť „B1 Opis predmetu zákazky“ bod 3. Termín a podmienky plnenia predmetu obstarávania sa uvádza:

„Objednávateľ požaduje, aby zhotoviteľ zabezpečil vykonávanie prác na ľavej rímse pravého mosta 7 dní v týždni (aj počas víkendov a štátnych sviatkov) 24 hodín denne, ostatné práce 7 dní v týždni (aj počas víkendov a štátnych sviatkov) v predĺžených pracovných smenách od 6,00 do 20,00 hod.“

Zhotoviteľ musí uvažovať s týmito podmienkami a zohľadniť si ich v cene diela vo verejnom obstarávaní.

S pozdravom

**Mgr. Zuzana Malček**  
vedúca odboru verejného obstarávania

Prílohy:

1x Príloha č. 1 k časti B.2 Výkaz výmer

1x Podrobný výkaz výmer

1x Schéma dopravného značenia